एक कुर्सी पर दो बीडीओ, उलझे तो पुलिस आई, नए आदेश हुए तो छोड़ी कुर्सी
भास्कर संवाददाता | बाड़मेर/चौहटन
चौहटनविकास अधिकारी को लेकर दो माह पूर्व शुरू हुई लड़ाई थम नहीं रही है। चौहटन बीडीओ की कुर्सी को लेकर गुरुवार को दिनभर लड़ाई चलती रही। पूर्व बीडीओ भगाराम चौधरी ने कोर्ट के स्टे का हवाला देते हुए ऑफिस समय से आधा घंटा पहले 9.30 बजे पहुंच बीडीओ की कुर्सी पर बैठ गए। वर्तमान कार्यवाहक बीडीओ राजेंद्र कुमार पहुंचे तो बीडीओ की कुर्सी पर भगाराम चौधरी को देखा तो एक-दूसरे में तू-तू, मैं-मैं हो गई। भगाराम ने कोर्ट के स्टे का हवाला दिया तो राजेंद्र ने सरकार से नियुक्ति का। इस बीच जब भगाराम ने कुर्सी नहीं छोड़ी तो पुलिस को बुलाया गया। सरकार से मार्गदर्शन मांगे जाने के बाद शाम को जब भगाराम चौधरी को मूल विभाग भेजे जाने के आदेश हुए तो कुर्सी छोड़नी पड़ी। राजेंद्र ने आरोप लगाए कि वो कल वीसी पर गए थे, तब उनके पास 50 हजार रुपए थे। बीडीओ टेबल की ड्रॉ में 50 हजार रुपए रखे हुए थे।
12 बजे: चौहटन विधायक जयपुर में मिले
चौहटनबीडीओ को लेकर ढाई घंटे तक चले घमासान के बाद बाड़मेर सीईओ, कलेक्टर को भी सूचना दी गई। सीईओ ने स्टे आदेश पर विभाग से मार्गदर्शन मांगा। वहीं दोपहर 12 बजे चौहटन विधायक तरुणराय कागा जयपुर में संयुक्त शासन सचिव से मिले।
10 बजे:बीडीओ राजेंद्र ऑफिस पहुंचे
कार्यवाहकबीडीओ राजेंद्र पहुंचे, भगाराम को कुर्सी से उठाने का प्रयास किया और दोनों की बीच बहस हो गई। भगाराम ने स्टे की कॉपी दिखाई तो राजेंद्र ने सरकार से नियुक्ति का हवाला दिया।
11 बजे: राजेंद्र ने पुलिस बुलाई
करीबएक घंटे तक दोनों बीडीओ के बीच तकरार और बहसबाजी चलने के बावजूद भी पूर्व बीडीओ भगाराम कुर्सी से नहीं उठे। इस पर 11 बजे राजेंद्र कुमार ने चौहटन पुलिस थाने सूचना दी। कहा कि राजकार्य में बाधा का मुकदमा दर्ज करवाऊंगा।
गुरुवार को सुबह 9.30 बजे ही पूर्व बीडीओ भगाराम चौधरी पंचायत समिति कार्यालय पहुंचे और ऑफिस समय से आधा घंटे पहले कुर्सी पर बैठ गए।
दोपहर दो बजे जब चौहटन बीडीओ भगाराम को सरकार से जारी उनके आदेश की काॅपी दिखाई गई। उन्हें बताया कि आपको मूल विभाग में भेजने का आदेश है। इसके बाद भगाराम ने चौहटन बीडीओ की कुर्सी छोड़ी और कार्यवाहक बीडीओ ने पदभार संभाला।
विधायक तरुणराय कागा की ग्रामीण विकास एवं पंचायतीराज विभाग के संयुक्त सचिव से मुलाकात के बाद दोपहर 1 बजे संयुक्त शासन सचिव प्रशासन-1 गिरीश पाराशर ने आदेश जारी कर बताया कि भगाराम चौधरी अपनी उपस्थिति अपने पैतृक विभाग (माध्यमिक शिक्षा) में निदेशक माध्यमिक शिक्षा विभाग बीकानेर को अविलंब प्रस्तुत करें।
सूचना के बाद 11.30बजे बीडीओ ऑफिस चौहटन थानाधिकारी आेमप्रकाश विश्नोई मय पुलिस जाब्ता पहुंचे। भगाराम ने काेर्ट के स्टे की कॉपी दिखाई और कहा कि इस वजह से ज्वाइन की है। राजेंद्र ने कहा कि कोर्ट के आदेश के अनुसार मेरी कुर्सी पर नहीं बैठ सकते, नियमों के अनुसार चौहटन का बीडीओ मैं ही हूं।
बाड़मेर. चौहटन पंचायत समिति में पूर्व बीडीओ भगाराम चौधरी, वर्तमान बीडीओ राजेंद्र चौधरी और चौहटन पुलिस।
बाड़मेर. बीडीओ कुर्सी पर बैठे भगाराम चौधरी।
hin_Deva bho_Deva hin_Deva bho_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva bho_Deva